CELEX: 62022CN0069
Language: ro
Date: 2022-02-02 00:00:00
Title: Cauza C-69/22: Acţiune introdusă la data de 2 februarie 2022 – Comisia Europeană / România

25.4.2022   
            
            
               RO
            
            
               Jurnalul Oficial al Uniunii Europene
            
            
               C 171/17
            
         
      Acţiune introdusă la data de 2 februarie 2022 – Comisia Europeană / România
      (Cauza C-69/22)
      (2022/C 171/22)
      Limba de procedură: română
      
         Părţile
      
      
         Reclamanta: Comisia Europeană (reprezentanţi: M. Noll-Ehlers, M. Ioan, agenţi)
      
         Pârâtă: România
      
         Concluziile reclamantei
      
      
                  —
               
               
                  să constate că România, prin neadoptarea și netransmiterea către Comisia Europeană a unui Plan Național de Control a Poluării Atmosferice, România nu și-a îndeplinit obligațiile care îi revin în temeiul articolului 6 alineatul (1) și articolului 10 alineatul (1) din Directiva (UE) 2016/2284 a Parlamentului European și a Consiliului privind reducerea emisiilor naționale de anumiți poluanți atmosferici, de modificare a Directivei 2003/35/CE și de abrogare a Directivei 2001/81/CE (1)
                  
               
            
                  —
               
               
                  să oblige România la plata cheltuielilor de judecată.
               
            
         Motive şi argumente principale
      
      Comisia susține că, prin Directiva (UE) 2016/2284 privind reducerea emisiilor naționale ale anumitor poluanți atmosferici, au fost stabilite angajamente de reducere a emisiilor pentru cinci poluanți atmosferici cheie pentru perioada 2020-2029 și începând cu 2030. În vederea respectării acestor angajamente de reducere a emisiilor și pentru a contribui la atingerea obiectivelor Uniunii privind calitatea aerului, prin articolul 6 alineatul (1) se solicită statelor membre să adopte un Program Național de Control al Poluării Atmosferice (PNCPA).
      În temeiul articolului 10 alineatul (1) din Directiva (UE) 2016/2284, România trebuia să transmită Comisiei PNCPA până cel târziu la 1 aprilie 2019, iar acțiunile preconizate de autoritățile române ar fi trebuit să fie demarate înainte de această dată.
      Prin urmare, Comisia susține că, prin neadoptarea și netransmiterea către Comisie a PNCPA până la data prezentei cereri, România și-a încălcat obligațiile care îi revin în temeiul articolului 6 alineatul (1) și al articolului 10 alineatul (1) din Directiva (UE) 2016/2284.
      
         (1)  JO L 344, 17.12.2016, p. 1–31.